અમેરિકાએ અફઘાનિસ્તાનના તાલિબાનો સામે પ્રથમ વખત યુદ્ધ છેડયું અને ઓસામાનો પીછો કર્યો તે અગાઉ તાલિબાનના સત્તાવાર પ્રવક્તાઓ પાકિસ્તાનમાં રહીને જ અમેરિકા વિરોધી નિવેદનો સત્તાવાર રીતે જાહેર કરતા હતા, છતાં ત્યારે યુદ્ધકીય વ્યૂહરચના માટે અમેરિકાને પાકિસ્તાનની જરૂર હતી પણ ૨૦૧૧માં અલ-કાયદાના ઓસામ બીન લાદેનને પાકિસ્તાનમાં જ ઠાર માર્યા પછી અમેરિકીઓને પોતાની મૂર્ખાઈ સ્પષ્ટપણે સમજાઈ જવી જોઈતી હતી છતાં અમેરિકાએ પાકિસ્તાનની પ્રવૃતિઓ સામે આંખ આડા કાન કર્યા હતા.